Pica pica

A garza u picaraza Rafel Vidaller Tricas: Libro de As Matas y Os Animals; Dizionario aragonés d'espezies animals y bechetals,Ed. Val d'Onsera, 2004, ISBN 978-84-8986-235-7, p.129 (Pica pica (L., 1758)) ye un muixón d'a familia d'es corvidos con a cabeza, coda y patas caracteristicament de color negra, mientres que lo vientre el tien de color blanca. A coda ye tamién singularment larga. 
As plumas d'a suya coda y alas pueden manifestar brilors azulencas u verdas pendendo d'a luz. As alas son curtas y arrondoladas per as ripas. Tien un caracteristico grito que diz cha-cha-cha-cha, que en es polletz se manifiesta mes como chilo. Per tanto, son d'es pocos corvidos que no grallan.

Ye un muixón de fácil identificar y muito abundant. Se puet trobar dende a Peninsula Iberica enta l'Extremo Orient, con poblacions encara en America d'o Norte d'una subspecie semellant, y también en o norte d'Africa. As suyas midas van entre es 40 y es 45 cm de longaria, plegando enta 60 cm d'amplaria d'as alas.

Una d'as trazas mes conoixitas d'es masclos d'istes animals ye la suya falaguera de cullir obchectos brilants en l'epoca de celo suyo, emplegando-los ta rondar as fembras con éls. También éls ponen en o suyo niedo, que ye caracteristicament redondo, feto con un ret de brancas y palos.


 Trivialidaz 

En l'Alto Aragón, sobretot entre la chent de mes edat, encara s'emplega la parola "garza" como a piropo ta designar cuan una muller ye beroya. Isto amuestra l'apreciación que en a cultura aragonesa se ha feto d'istes muixons, fendo mas atención a las suyas colors y plomas que no a altras trazas d'a suya conducta, y resulta curioso si se contimpara con altros puestos d'Espanya, a on istes animals son muito mal consideratos.

 Subspecies 
Actualment es ornitologos en distinguen a-saber-las subspecies arredol d'o mundo. As prencipals se pueden veyer en o siguient mapa.

 Verde claro: P. p. asirensis,
Verde mazana: P. p. bactriana,
Royo: P. p. bottanensis,
Verde fosco: P. p. fennorum,
Azul: P. p. galliae,
Turquesa: P. p. germanica,
Amariello: P. p. hemileucoptera,
Violeta: P. p. hudsonia,
Marrón: P. p. jankowskii,
Narancha claro: P. p. japonica, 
Azul fosco: P. p. kamtschatica,
Rosa claro: P. p. leucoptera, 
Narancha: P. p. mauritanica,
Azul claro: P. p. melanotos,
Rosa:  P. p. nuttalli,
Royo fosco: P. p. sericea

 Referencias 

 Vinclos externos 

 Imáchens y sonidos d'a Garzas
 Atlas d'aus d'Aragón.

pica
Categoría:Aus presents en Aragón
Categoría:Fauna d'Asia
Categoría:Fauna d'Europa
Categoría:Fauna d'Andorra
Categoría:Fauna d'Alcheria
Categoría:Fauna de Marruecos
Categoría:Fauna de Tunicia
Categoría:Taxons nombraus por Carl Linnaeus